Jabuli 6
Lega pi kica i kare me can
1-Ai Rwot, kiniga pe omaki, pe ijuka,
dok pe ipwoda ma itye ki akemo.
2Kica omaki i koma do, ai Rwot,
pien tipo koma doŋ oto woko lirut;
ai Rwot, caŋa, pien koma ducu doŋ mwodde amwoda wa i cogo.
3Kwona ducu opoŋ ki can.
Ai Rwot, i bigalle pi kare ma rom mene?
4Bin ilara, ai Rwot;
lara ki i to, pien imara ki mar meri ma pe lokke.
5Pe gipo piri i lobo pa jo muto;
ŋat mo ma paki ki i lyel kunnu pe!
6Doŋ aol woko ki kumo;
i dyewor ducu noŋo pig waŋa oluk i kabutona woko,
koko ma omiyo kabutona odyak woko.
7Waŋa okwot woko pi koko me cwercwiny,
waŋa ocido woko, pe doŋ aneno piny maber;
man ducu otimme pien lukworra giliba.
8-Wua wucit woko cen, wun lutim maraco;
pien Rwot otyeko winyo dwana ka akok.
9Rwot otyeko winyo ka abako doga;
dok Rwot ogamo Legana.
10Lewic bimako lukworra ducu dok
gibibedo ki cwercwiny madit twatwal;
gibilokke gidok cen cut ki lewic.